प्रारंभिक परीक्षा में ऑब्जेक्टिव प्रश्न होते हैं। इनके जवाब अभ्यर्थी बार कोडेड ओएमआर शीट पर देते हैं। लेकिन, मुख्य लिखित परीक्षा में सबजेक्टिव जवाब देना होता है। मुख्य परीक्षा की उत्तरपुस्तिका की दो दफे कोडिंग की जाती है। सीसीटीवी की मॉनीटरिंग में बार कोडिंग होती है। पहली बार कोडिंग के बाद ही कौन किसकी कॉपी है, कोई नहीं बता सकता है। दूसरी बार कोडिंग करने पर पहले की बार कोडिंग भी खत्म हो जाती है। इससे गोपनीयता भंग होने की संभावना पूरी तरह से खत्म हो जाती है।